Што тычыцца працы з чыноўнікамі, то яна ў краіне паўсюль аднолькавая. Большасць чыноўнікаў не хочуць даваць інфармацыю. Але плюсы працы журналіста ў рэгіёнах яшчэ і ў тым, што самі маштабы горада меншыя. Усё ж такі за пяцігадовую гісторыю партала мы напрацавалі кантакты. Бывае такое, што прыходзіш браць інтэрв’ю, а чалавек калісьці даўно цябе бачыў на сцэне, і ты "тая самая Каця Сушко". І для яго ты ўжо пераўтвараешся ў звычайнага чалавека, з якім можна проста паразмаўляць. Але ў дзяржаўных структурах пакуль інфармацыя застаецца больш закрытай, чым адкрытай.